कहानी बहुत रोचक थी पर इस कहानी के अतिरिक्त अगर कुछ और आपका ध्यान खींचता है तो वो है वहाँ उपस्थित एक विशाल वटवृक्ष। वैसे तो वो एक आम वटवृक्ष ही है लेकिन उसकी संरचना थोड़ी अलग है। उसके बारे में भी मैंने पंडितजी से पूछा तो उन्होंने बताया कि ये वृक्ष वहाँ बहुत समय से है। वो वृक्ष अंदर से कुछ खोखला है और आज भी उसके अंदर कई सर्प रहते हैं। उनके अनुसार उस वृक्ष पर श्रीगणेश की आकृति उकेरी गयी से लगती है। उस वृक्ष से एक मोटा तना कुछ अलग ही तरह से निकला हुआ है जो उसे विशिष्ट अकार देता है। ऐसा लगता है जिसे वो किसी हाँथी का पैर है। गणेश जी की आकृति के बारे में सुनने पर मैंने उसे निकट से जाकर देखा। वहाँ ऐसी कोई आकृति उकेरी नहीं गयी है लेकिन उस पेड़ की एक शाखा इस प्रकार है कि उसे एक विशेष कोण से देखने पर वो गणेश जी की तरह दिखाई पड़ता है। इस मामले में मैं किसी भी प्रकार के अन्धविश्वास को बढ़ावा नहीं दे सकता। अगर आपको इस बारे में कोई जानकारी ना हो तो शायद आपको ये आकृति दिखाई भी ना दे। वैसे भी इस देश में पत्थर में भी भगवान दिख जाते हैं फिर गणेशजी की आकृति देख कर लोग उसे पूजने लगें तो इसमें कोई आश्चर्य नहीं होना चाहिए। तो इस लेख में बस इतना ही। अब उस नाग की कहानी और और इस पेड़ के बारे में जानकारी कितनी सत्य है मैं कह नहीं सकता। इन दोनों के बारे में जो कुछ भी मैं यहाँ लिख रहा हूँ वो वहाँ के पंडित द्वारा प्रदान की गयी जानकारी के आधार पर लिखा रहा हूँ। असल में वास्तविकता यही है या कुछ और इसकी प्रमाणिकता मैं नहीं बता सकता। अगले लेख में मैं वहाँ के शिव मंदिर के बारे में कुछ जानकारी दूँगा। अगर आपमें से कोई इसके विषय में कुछ और जानता हो तो अवश्य साझा करें।